EkBass/fiwiki-20250220-pages-articles huggingface dataset:
Suolijärvi (Hyvinkää)

Suolijärvi on Vantaanjoen vesistöön kuuluva järvi, joka sijaitsee suurimmilta osin Hyvinkään puolella. Järven pohjoisranta sijaitsee Riihimäen puolella. Suolijärvi on kooltaan 186 hehtaarin kokoinen ja keskisyvyydeltään 8 m.Suolijärvi (21.033.1.001) - Järviwiki, järviwiki.fi, viitattu 23.5.2020. Järvi on kirkasvetinen ja säilynyt ranta-alueiltaan melko rakentamattomana ja sen valuma-alue on metsävaltaista. Suolijärven eteläosan rannat kuuluvat pääosin Kytäjän luonnosuojelualueeseen ja eteläosa on Kytäjä-Usmin metsäalueen ympäröimä. Länsirannalla ja kaakkoiskulmassa on myös arvokkaita kallioalueita. Alueella on tavattu useita Uudellamaalla uhanalaisia kasveja. Riihimäen puolella sijaitsevalla pohjoisrannalla on myös Vatsian luonnonsuojelualue.Vatsian luonnonsuojelualue - Riihimäen kaupunki , riihimäki.fi, viitattu 23.5.2020. == Lähteet == Luokka:Hyvinkään järvet Luokka:Riihimäen järvet Luokka:Vantaanjoen vesistö
Kaksi jotka pelkää

__NOTOC__ Kaksi jotka pelkää on Jannika B:n kappale hänen kolmannelta albumiltaan Toinen nainen. Kappale julkaistiin albumin kolmantena singlenä 2. marraskuuta 2018. Jannika B on kirjottanut kappaleen yhdessä Niko Lithin ja Heidi Maria Paalasen kanssa ja sen on tuottanut Joonas Angeria. Kappale "Kaksi jotka pelkää" on myös striimannut kultaa. Kappale porautuu ihmissuhteisiin. Uskallammeko kertoa kaiken heti vai pelkäämmekö. Rakkaus voi olla riski, mutta se voi olla avain johonkin ihanaan. Kappaleeseen on kuvattu musiikkivideo joka on julkaistu 20.2.2019. Musiikkivideo on tehty yhteistyössä Temptation Island Suomi -ohjelman ja Nelosen kanssa. Video on kuvattu ohjelmasta tutuissa maisemissa. Kappale on sijoittunut ainoastaan radiolistalle, jossa sen paras sijoitus on 18. sija. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista – Radiolista 18 == Lähteet == Luokka:Vuoden 2018 kappaleet Luokka:Jannika B:n kappaleet
Dinah Jane

Dinah Jane (oik. Dinah Jane Milika Ilaisaane Hansen, s. 22. kesäkuuta 1997 Santa Ana, Kalifornia, Yhdysvallat on yhdysvaltalainen laulaja. Hän on vuonna 2012 Yhdysvaltain The X Factor-kilpailussa perustetun tyttöbändi Fifth Harmonyn entinen jäsen. Jane solmi levytyssopimuksen L.A. Reidin omistaman HitCo Entertainmentin kanssa vuonna 2018. Ennen tätä hän oli jo esiintynyt Fifth Harmonyn ulkopuolella muun muassa RedOnen vuonna 2017 julkaistulla kappaleella "Boom Boom", jolla vierailevat myös Daddy Yankee sekä French Montana. Jane julkaisi ensimmäisen soolosinglensä nimeltään "Bottled Up" 21. syyskuuta 2018, jolla vierailevat myös Ty Dolla Sign sekä Marc E. Bassy. Tämän jälkeen hän julkaisi ensimmäisen EP-levynsä nimeltään Dinah Jane 1 alkuvuodesta 2019. Janen perheeseen kuuluu isä Gorden Hansen ja äiti Milika Amasio. Lisäksi hänellä on kuusi nuorempaa sisarusta ja hän varttui neljän huoneen talossa 23 ihmisen kanssa. Jane on sukujuuriltaan tongalainen ripauksilla samoalaisuutta, fidžiläisyyttä ja tanskalaisuutta. Hän on maininnut suurimmiksi musikaalisiksi vaikuttajikseen Patti LaBellen, Beyoncén, Leona Lewisin, Mariah Careyn ja Etta Jamesin. ==Diskografia== ====EP-levyt==== * Dinah Jane 1 (19. huhtikuuta 2019) ====Singlet==== * Boom Boom (RedOnen, Daddy Yankeen ja French Montanan kanssa) (2017) * Bottled Up (mukana Marc E. Bassy ja Ty Dolla Sign) (2018) * Heard It All Before (2019) * SZNS (mukana A Boogie wit da Hoodie) (2019) * Missed a Spot (2020) Promosinglet * Dancing Like a White Girl (2011) * Retrograde (2019) * Lottery (2020) * 1501 (2020) ==Lähteet== Luokka:Vuonna 1997 syntyneet Luokka:Elävät henkilöt Luokka:Yhdysvaltalaiset poplaulajat
Vähäjärvi (Riihimäki, Paalijoen valuma-alue)

Vähäjärvi on Paalijoen valuma-alueeseen ja Vantaanjoen vesistöön kuuluva pieni järvi, joka sijaitsee Riihimäellä, Paalijärven luoteispuolella. Järvi on kooltaan noin 13 hehtaaria ja syvyydeltään 2,3 metriä.Riihimäen pintavesien seurantaohjelma (sivu 13), riihimäki.fi, viitattu 23.5.2020. Vähäjärvi on peltojen ympäröimä ja järven eteläpuolella kohoaa kalliomäki, jonka itäosassa on pieniä suojeltuja lehmusmetsiköitä. Alueella on myös pääosin rehevää, kuusivaltaista kangasmetsää, jossa on lehtolaikkuja. Alueella kasvaa muun muassa taikinamarjaa, lehtokuusamaa, tesmaa, metsäkurjenpolvea, sinivuokkoa ja kevätlinnunhernettä.Vähäjärven eteläranta - Riihimäen kaupunki , riihimäki.fi, viitattu 23.5.2020. Kaloista Vähäjärvellä tavataan Paalijoen valuma-alueelle tyypillistä ahventa ja haukea.Paalijoen valuma-alue (21.025)/Kala-atlastiedot - Järviwiki, järviwiki.fi, viitattu 23.5.2020. Vähäjärven etelärannalla on rauhoitettu 3,9 hehtaarin kokoinen Pojansillan luonnonsuojelualue.Luonnonsuojelualueet - Riihimäki, riihimaki.fi, viitattu 20.3.2024. == Lähteet == Luokka:Riihimäen järvet Luokka:Vantaanjoen vesistö
Matti Salminen (pesäpalloilija)

Matti Salminen (s. 1980) on suomalainen uransa lopettanut pesäpalloilija. Salminen pelasi Superpesistä kaudet 2000–2008 ja edusti koko uransa Sotkamon Jymyä. Salminen saavutti urallaan viisi SM-kultaa kausina 2001–2004 ja 2006, kolme SM-hopeaa kausina 2000 ja 2007–2008 ja yhden SM-pronssin kaudella 2005. Hän pelasi ulkokentällä polttolinjassa. Salminen pelasi urallaan 230 Superpesiksen runkosarjaottelua. Näissä hän löi 13 kunnaria ja 176 tavallista juoksua, toi 76 juoksua ja keräsi 592 kärkilyöntiä. Salminen pelasi urallaan 112 Superpesiksen pudotuspeliottelua. Näissä hän löi 62 tavallista juoksua, toi 24 juoksua ja keräsi 223 kärkilyöntiä. ==Lähteet== * https://yle.fi/urheilu/3-5995239 * https://www.pesis.fi/pesis- info/historia/mitalistit/ * http://www.pesiksenmaailma.fi/index.php/pelaajakortit?pelaajaid=1369&view;=pelaajakortti Luokka:Suomalaiset pesäpalloilijat Luokka:Vuonna 1980 syntyneet Luokka:Elävät henkilöt
Kalkkipeukaloistimali

Kalkkipeukaloistimali (Turdinus crispifrons) on kerttutimaleihin kuuluva lintulaji. Lajia tavataan Kaakkois-Aasiasta. ==Koko ja ulkonäkö== Kalkkipeukaloistimali voi kasvaa 18-21 cm pitkäksi. Sukupuolet muistuttavat toisiaan ulkonäöltään. Kalkkipeukaloistimali on yleisväritykseltään tumma. Lajin pää on väriltään ruskehtavan harmaa ja siinä on vaaleampia viiruja. Osalla alalajeista kurkku on valkoinen. Linnun vatsa on harmahtavanruskea, alalajilla T. c. calcicola punaruskea, ja keskustastaan valkoinen. Vatsassa ja rinnassa on myös viiruja. Kalkkipeukaloistimalin selkä ja siivet ovat tumman ruskeat. ==Levinneisyys ja elinympäristö== Kalkkipeukaloistimalia tavataan Thaimaan pohjoisosista Vietnamin pohjoisosiin ja Kiinan lounaisimpiin osiin asti. Lajin elinympäristöä ovat kosteat metsät kalkkikivialueilla ja usein sitä nähdään kivikkojen ja paljaiden kallioiden lähellä. Se liikkuu tyypillisesti pieninä ryhminä lähellä maata. Kalkkipeukaloistimalin ravintoa ovat hyönteiset. Linnun pesimäkausi on huhti-toukokuussa ja pesä rakennetaan kivikkoon. Naaras munii yleensä viisi vaaleanpunaista ja ruskeapilkullista munaa. ==Lähteet== Luokka:Kerttutimalit
All Night (Steve Aokin ja Lauren Jaureguin kappale)

All Night on yhdysvaltalaisen DJ-tuottajan Steve Aokin sekä yhdysvaltalaisen laulaja-lauluntekijän Lauren Jaureguin musiikkikappale. Sen julkaisi Ultra Music Aokin viidennen, Neon Future III-studioalbumin kolmantena singlenä 17. marraskuuta 2017. Kappaleen ovat sanoittaneet Mike Gazzo, Michelle Buzz, Jauregui, Aoki ja Justin Gammella, joista Gazzo ja Aoki myös tuottivat sen. Kappaleen musiikkivideo julkaistiin 8. tammikuuta 2018 ja sillä nähdään Jauregui ajamassa takaa miesrakastelijaa yöklubilla, Aokin esiintyessä samaan aikaan kyseisellä klubilla. Maaliskuussa 2018 kappaleesta julkaistiin kolmen miksauksen pakkaus, jossa on Aokin, Alan Walkerin sekä Garmianin toteuttamia miksauksia. "All Night" oli kaupallisesti huono menestys, sen jäätyä vallan pois singlelistojen viidenkymmenen parhaan joukosta. Tästä huolimatta kappale sai kuitenkin kohtalaista menestystä Yhdysvalloissa Billboardin Hot Dance/Electronic Songs ja Digital Song Sales-listoilla, joilla se pääsi sijoille 9. ja 36. ==Lähteet== Luokka:Vuoden 2017 kappaleet Luokka:Yhdysvaltalaiset musiikkikappaleet
Expectations (kappale)

Expectations on yhdysvaltalaisen laulaja-lauluntekijän Lauren Jaureguin musiikkikappale. Sen julkaisi Columbia Records digitaalisesti ladattavana ja suoratoistettavana singlenä 24. lokakuuta 2018. Kappaleen on sanoittanut Jauregui ja sen tuotti Kid Harpoon. Kappaleen mustavalkoisen musiikkivideon sekä ohjasi että editoi Jauregui itse ja sillä nähdään artistin vastakkaiset puolet. Video julkaistiin singlen julkaisupäivänä. "Expectations" oli kaupallisesti huono menestys, sen päästyä singlelistoille ainoastaan Britanniassa ja Skotlannissa. Jauregui on esittänyt kappaleen livenä muun muassa The Late Late Show With James Cordenissa toukokuussa 2019. ==Lähteet== Luokka:Vuoden 2018 kappaleet Luokka:Yhdysvaltalaiset musiikkikappaleet
More Than That (Lauren Jaureguin kappale)

More Than That on yhdysvaltalaisen laulaja-lauluntekijän Lauren Jaureguin musiikkikappale. Sen julkaisi Columbia Records digitaalisesti ladattavana ja suoratoistettavana singlenä 11. tammikuuta 2019. Kappaleen ovat sanoittaneet Jauregui, Hue Strother sekä Prince Charlez ja sen tuottivat Murda Beatz sekä Charlie Handsome. Kappaleen musiikkivideon ohjasivat Lauren Dunn ja Jauregui, joista jälkimmäinen myös editoi sen. Video julkaistiin 18. tammikuuta 2019. "More Than That" sai positiivisen vastaanoton musiikkikriitikoilta, jotka kutsuivat sitä "tumman vietteleväksi", "hypnoottiseksi" ja "ensimmäisen luokan bangeriksi". Vaikka kappale oli arvostelumenestys, se ei ollut kuitenkaan kaupallinen menestys, sen päästyä julkaisunsa jälkeen singlelistalle ainoastaan Uudessa-Seelannissa. ==Lähteet== Luokka:Vuoden 2019 kappaleet Luokka:Yhdysvaltalaiset musiikkikappaleet
More Than That

More Than That on englanninkielinen lause, joka tarkoittaa sitä että henkilö tai kohde on enemmän kuin mitä joku toinen näkee hänen tai sen olevan. Se voi viitata myös seuraaviin: ==Musiikki== ====Singlet==== * More Than That, Backstreet Boysin kappale vuodelta 2001. * More Than That, Lauren Jaureguin kappale vuodelta 2019.
Puoliraitabarili

Puoliraitabarili (Barilius vagra) on särkien (Cyprinidae) heimoon kuuluva makean veden kalalaji. Sen kuvasi tieteelle Francis Buchanan-Hamilton vuonna 1822. Puoliraitabarili kasvaa yleensä korkeintaan 15,6 senttimetrin mittaiseksi. Lajia tavataan Afganistanista, Bangladeshista, Intiasta, Nepalista, Pakistanista ja Sri Lankasta. Kansainvälinen luonnonsuojeluliitto IUCN on luokitellut puoliraitabarilin elinvoimaiseksi lajiksi. == Lähteet == Luokka:Seeprakalat
Grundtvigilaisuus

Grundtvigilaisuus oli N. F. S. Grundtvigin perustama uskonnollis-kirkollinen liike, jolla varsinkin 1850- ja 1860-luvuilla oli Tanskassa johtava asema. Sen kannattajien tunnussana oli sen perustajan oppi apostolisen uskontunnustuksen erikoisesta alkuperästä ja sitovuudesta. Grundtvigilaisuus korosti kasteen merkitystä, kirkollisen tradition arvoa ja seurakuntatietoisuutta, mutta syrjäytti joissakin määrin synnintunnon ja katumuksen merkityksen kristityn elämässä. Sen käsitystä on milloin hyväksyen, milloin moittien sanottu "iloiseksi kristillisyydeksi". Vastoin pietististä sisälähetyssuuntaa grundtvigilaisuus on asettunut avoimelle ja myötätuntoiselle kannalle kaikkiin inhimillisiin sivistyspyrintöihin nähden, joita kristillisyyden hengen tulee vain pyrkiä kannustamaan. Liikkeeseen on liittynyt myös voimakas tanskalais- kansallinen leima.Grundtvigilaisuus, Tietosanakirja osa 2, palsta 1628–1629, Tietosanakirja-osakeyhtiö 1911 Grundtvigilaisuuden johtomiehiä sen alkuaikoina olivat sen perustajan rinnalla etenkin Peter Christian Kierkegaard, Vilhelm Birkedal, kirkkohistorioitsijat Frederik Hammerich ja Ludvig Helveg. Vuodesta 1863 pidettiin suuria vuotuisia ystäväkokouksia. Kirkkopolitiikassa liike ajoi vapaamielisiä uudistuksia, ja sen päätuloksia oli pitäjäsiteen poistaminen 1855, toisin sanoen lupa käyttää muuta kuin oman pitäjän pappia kirkollisiin toimituksiin, ja vuoden 1868 vaaliseurakuntalaki, joka soi pitäjänpappiin tyytymättömille tilaisuuden perustaa valtiokirkon piirissä henkilöseurakunnan omine pappeineen. Grundtvigilaisuuden kirkollista merkitystä suurempi on itse asiassa oikeastaan ollut sen sivistyksellinen ja valtiollinen merkitys. Useimpia Tanskan kansanopistoja on johdettu grundtvigilaisuuden hengessä, ja kun 1860-luvun lopulla Yhdistynyt vasemmistopuolue syntyi, sen pääkannattajajoukkona olivat grundtvigilaiset talonpojat ja papit, kuten Sofus Høgsbro ja Jens Christensen. Grundtvigilaisuus oli itsetietoisuuteen heränneen Tanskan maaseudun talollisväestön katsantokanta. Myös Norjassa oli grundtvigilaisuudella 1860-luvulla suuri merkitys. Sen kannattajia oli silloin runoilija Bjørnstjerne Bjørnson. Liikkeessä ilmeni 1870-luvulla hajaannuksen oireita. Siitä erosi vasemmisto, joka osittain Georg Brandesin vaikutuksen alaisena kehittyi radikaaliin suuntaan. Pääryhmän johtajat luopuivat perustajan äärimmäisistä väitteistä ja lähenivät kirkollista keskipuoluetta. Sittemmin grundtvigilaisuus ei enää ollut järjestynyt, tarkkapiirteinen valtapuolue, vaikka edelleen huomattava henkinen virtaus, jonka kanssa likeisissä kosketuksissa olleista kirkonmiehistä merkittäviä olivat piispat Fredrik Nielsen ja Thomas Skat Rördam. == Lähteet == Luokka:Tanskan kansankirkko Luokka:Luterilaisuus Tanskassa Luokka:Luterilaiset herätysliikkeet
Engraulicypris

Engraulicypris on seeprakalojen heimoon (Danionidae) kuuluva afrikkalainen särkikalojen suku, josta tunnetaan kahdeksan lajia: * Engraulicypris bredoi Poll, 1945 * Engraulicypris brevianalis (Boulenger, 1908) * Engraulicypris gariepinus Barnard, 1943 * Engraulicypris howesi Riddin, Bills & Villet, 2016 * Engraulicypris mouruensis Boulenger, 1915 * Engraulicypris ngalala Riddin, Villet & I. R. Bills, 2016 * Engraulicypris sardella (Günther, 1868) – Sardiinibarbi * Engraulicypris spinifer Bailey & Matthes, 1971 == Lähteet == Luokka:Seeprakalat
Barilius barila

Barilius barila on särkien (Cyprinidae) heimoon kuuluva makean veden kalalaji. Sen kuvasi tieteelle Francis Buchanan-Hamilton vuonna 1822. Laji kasvaa yleensä korkeintaan kymmenen senttimetrin mittaiseksi. Sitä tavataan Bangladeshista, Kiinasta, Intiasta, Myanmarista ja Nepalista. Kansainvälinen luonnonsuojeluliitto IUCN on luokitellut lajin elinvoimaiseksi. == Lähteet == Luokka:Seeprakalat
Vatsianjärvi

Vatsianjärvi on Vantaanjoen vesistöön kuuluva pieni ja matala järvi Riihimäellä. Se on kooltaan 8,5 hehtaaria ja suurin syvyys järven pohjoispäässä on noin 3,5 metriä.Vatsianjärvi (21.033.1.007) - Järviwiki, järviwiki.fi, viitattu 23.5.2020. Laadultaan Vatsianjärven vesi on ollut hyvä, vaikka sitä voidaan pitää lievästi rehevänä. Järven lähivaluma-alue on pääosin metsää ja erityisesti järven eteläisessä osassa on runsasta vesikasvillisuutta, joka rajoittaa järven virkistyskäyttöä. Vatsianjärven itäpuolella sijaitsee hehtaarin kokoinen osana Metso-suojeluohjelmaa rauhoitettu MiikaRock'n luonnonsuojelualue.Luonnonsuojelualueet - Riihimäki, riihimaki.fi, viitattu 19.3.2024. Alueen luonto on lehtoa ja lehtomaista kangasta, jossa on paljon haapoja ja lahopuuta. == Lähteet == Luokka:Vantaanjoen vesistö Luokka:Riihimäen järvet
Eufrosyne (nimi)

Eufrosyne on naisen etunimi, jonka alkuperä on Kreikan mytologiassa. Eufrosyne oli ylijumala Zeuksen jälkeläinen ja yksi khariiteista eli sulouden ja viehätyksen jumalattarista. Nimen kreikankielinen merkitys on ’iloinen, kirkas’, ’ilomieli’. Eufrosyne-nimestä on olemassa useita suomalaisia, virolaisia ja venäläisiä variantteja. Suomessa on Eufrosynen lisäksi tavattu muun muassa nimiasuja Eufrosyyne, Eufrosina ja Eufrosiina. Lyhentymä Opri on karjalaista perua, ja se pohjautuu Eufrosynen venäläisiin muotoihin. Digi- ja väestötietoviraston mukaan Suomessa on helmikuuhun 2025 mennessä tilastoitu noin 1 200 Eufrosyne-nimistä naista. Eufrosyyne-nimi on ollut noin 120–130 naisella, ja muodot Eufrosina ja Eufrosiina kumpikin noin 40–50 naisella. Yleensä näitä nimiä ei ole annettu ensimmäiseksi etunimeksi.Nimipalvelu: Etunimitilasto (hakusanat ”Eufrosyne”, ”Eufrosyyne”, ”Eufrosina” ja ”Eufrosiina”) 5.2.2025. Digi- ja väestötietovirasto. Viitattu 9.8.2022. == Nimipäivät == Ortodoksisessa perinteessä Eufrosyne tunnetaan useiden pyhittäjien nimenä. Pyhimyskalenterista nimi päätyi aikoinaan myös suomalaiseen almanakkaan, jossa Eufrosynella oli nimipäivä 11. helmikuuta vuoteen 1928 asti. Muoto Eufrosyne esiintyi almanakassa ensimmäisen kerran vuonna 1787, mutta jo sitä ennen kalenterissa oli käytetty nimiasuja Euphrosyna ja Euphrosyne. Vuosina 1790–1796 nimi esiintyi muodossa Eufrosina. Suomenkieliseen Haaparannan almanakkaan sisältyi nimiasu Euphrosine vuosina 1811–1812 ja Euphrosyne vuosina 1830–1900. Nimipäivä oli siinäkin 11. helmikuuta. Suomen ortodoksisessa kalenterissa Eufrosynella on aikoinaan ollut nimipäivä 25. syyskuuta. == Tunnettuja Eufrosyneja ja Euphrosyneja == * Eufrosyne, Aleksei Petrovitšin suomalainen rakastajatar * Eufrosyne Kiovalainen (1130–1193), Unkarin kuningatar * ”Euphrosyne”, oik. Julia Nyberg (1785–1854), ruotsalainen kirjailija * Maria Eufrosyne Andersson (1828?–1946), pitkäikäinen suomalainen * Fanny Eufrosyne Davidsson (1877–1962), suomalainen kirjailija ja kääntäjä * Alma Eufrosyne Jokinen (1882–1939), suomalainen kansanedustaja * Amanda Eufrosyne Kaarlonen (1852–?), suomalainen näyttelijä ja oopperalaulaja * Helena Ida Eufrosyne Vierikko (s. 1980), suomalainen näyttelijä == Kuvitteellisia Eufrosyneja == * Eufrosyne, yksi kreikkalaisen mytologian kolmesta khariitista == Lähteet == == Aiheesta muualla == * Etunimien taivutus: Eufrosyne (Kotimaisten kielten keskuksen verkkojulkaisu) Luokka:Etunimet
Henry Houssaye

Henry Houssaye (1848–1911) oli ranskalainen historioitsija ja kriitikko sekä Ranskan akatemian jäsen. Hän osallistui vuosien 1870–1871 sotaan. Hän julkaisi muun muassa teokset Histoire d’Apellès, études sur l’art grec (1867) ja Histoire d’Alcibiade (1873). Huomattavia ovat hänen Napoleonia koskevat tutkimuksensa 1814, histoire de la Campagne de France (1888), 1815 (1893–1905) ja Napoléon homme de guerre (1904). Viitattu 23.5.2020. Houssayen isä oli runoilija Arsène Houssaye. == Lähteet == ==Aiheesta muualla== Luokka:Ranskalaiset historioitsijat Luokka:Ranskalaiset kriitikot Luokka:Ranskalaiset sotilaat Luokka:Vuonna 1848 syntyneet Luokka:Vuonna 1911 kuolleet
Katkerokalat

Katkerokalat (Acheilognathidae) on särkikaloihin kuuluva karppikalojen lahkon (Cypriniformes) kalaheimo, jonka levinneisyys on euraasialainen. Siihen luetaan 74-81 lajia kuudessa tai seitsemässä suvussa (2022):Acheilognathidae - Bitterlings FishBaseGenera/Species by family/subfamily in Eschmeyer's Catalog of Fishes California Acadeny of Sciences (12.10.2022) *Acanthorhodeus *Acheilognathus *Paratanakia *Pseudorhodeus *Rhodeus *Tanakia *Sinorhodeus Suomessa on vieraslajina tavattu 2020-luvulla katkerokala (Rhodeus amarus). == Lähteet == *
Barilius bendelisis

Barilius bendelisis on särkien (Cyprinidae) heimoon kuuluva makean veden kalalaji. Sen kuvasi tieteelle Francis Buchanan-Hamilton vuonna 1807. Laji kasvaa yleensä korkeintaan 22,7 senttimetrin mittaiseksi. Sitä tavataan Bangladeshista, Bhutanista, Intiasta, Myanmarista, Nepalista, Pakistanista ja Sri Lankasta. Kansainvälinen luonnonsuojeluliitto IUCN on luokitellut lajin elinvoimaiseksi. == Lähteet == Luokka:Seeprakalat
Barilius radiolatus

Barilius radiolatus on särkien (Cyprinidae) heimoon kuuluva makean veden kalalaji. Sen kuvasi tieteelle Albert Günther vuonna 1868. Laji kasvaa yleensä korkeintaan kymmenen senttimetrin mittaiseksi. Sitä tavataan Intiasta ja Nepalista. Kansainvälinen luonnonsuojeluliitto IUCN on luokitellut lajin puutteellisesti tunnetuksi. == Lähteet == Luokka:Seeprakalat
Kirjallisuusvuosi 1817

Kirjallisuusvuosi 1817 käsittelee vuoden 1817 tärkeitä kirjallisuuden tapahtumia, uutisia ja julkistuksia. == Tapahtumia == * 2. toukokuuta – ranskalaisen näytelmäkirjailija Moliéren maalliset jäännökset haudattiin Pariisin Père-Lachaisen hautausmaalle. Hänen kuolinvuotenaan 1673 ei teatteriväkeä saanut haudata kirkolliselle hautausmaalle. * 6. elokuuta – Lontoolaisessa Covent Gardenin Royal Opera House -teatterissa otettiin käyttöön kaasuvalaistus näyttämön valaisemiseen. * 18. lokakuuta – konservatiivisena pidetyn kirjailija August Kotzebuen teoksia poltettiin kirjaroviossa opiskelijoiden Wartburgfest-tapahtumassa Eisenachin lähellä Saksassa. Kaksi vuotta myöhemmin Kotzebue murhattiin. Kirjarovion sanotaan antaneen mallin natsien kirjarovioihin 1930-luvun puolimaissa. * Akatemiatalo vihittiin käyttöön Turussa. * Carl Axel Gottlund esitti tutkielmassaan ajatuksen suomalaisen eepoksen (Kalevalan) kokoamisesta. * Oppivelvollisuuden periaatteelle pohjautunut kansanopetuslaki astui voimaan Tanskassa. == Julkaisuja == * Konstantin Batjuškov - Opyty * Lordi Byron - Manfred (runo) * Samuel Taylor Coleridge - Sibylline Leaves (runokokoelma) * Samuel Taylor Coleridge - Biographia Literaria * Selina Davenport - Woman's Privilege * Carl Axel Gottlund - Pieniä runoja Suomen poijille ratoxi (kaksi osaa, I ja II) * Jaakko Juteini - Perhe-Kunda (Pila-Kirjoitus Epä-Luuloista) (uraauurtava suomenkielinen komedia) * Jaakko Juteini - Ajan wiete, elli, Moninainen runo- kokous * Jaakko Juteini - Jak. Juteinin Wilpittömiä kirjoituksia * David Ricardo - On the Principles of Political Economy and Taxation (suom. Kansantalouden ja verotuksen periaatteet, 1937) * Walter Scott - Rob Roy == Palkintoja == == Lähteet == 1817 Luokka:1817
Barilius modestus

Barilius modestus on särkien (Cyprinidae) heimoon kuuluva makean veden kalalaji. Se kasvaa yleensä korkeintaan 12,5 senttimetrin mittaiseksi. Lajia tavataan Intiasta ja Pakistanista. == Lähteet == Luokka:Seeprakalat
Esomus altus

Esomus altus on särkien (Cyprinidae) heimoon kuuluva makean veden kalalaji. Sen kuvasi tieteelle ensimmäisen kerran Edward Blyth vuonna 1860. Laji kasvaa yleensä korkeintaan 12,5 senttimetrin mittaiseksi. Sitä tavataan endeemisenä eli kotoperäisenä Myanmarista. Kansainvälinen luonnonsuojeluliitto IUCN on luokitellut lajin elinvoimaiseksi. == Lähteet == Luokka:Seeprakalat
Kirjallisuusvuosi 1816

Kirjallisuusvuosi 1816 käsittelee vuoden 1816 tärkeitä kirjallisuuden tapahtumia, uutisia ja julkistuksia. == Tapahtumia == * Carl Ludvig Engel valittiin helmikuussa Helsingin uudelleenrakennuskomitean arkkitehdiksi ja hän muutti Helsinkiin. * Viipurin maistraatin sihteeri Jaakko Juteini alkoi julkaista kirjoja ja runovihkoja, joista suurimman osan suomeksi. == Julkaisuja == * Lordi Byron - The Siege of Corinth * Samuel Taylor Coleridge - Kubla Khan: or, A Vision in a Dream: A Fragment (runo) * Selina Davenport - The Original of the Miniature * Johann Wolfgang von Goethe - Italienische Reise (alkuosa) * Jaakko Juteini - Lasten kirja * Jaakko Juteini - Pila- kirjoituksia * Nikolai Karamzin - История государства Российского, Istoriya gosudarstva Rossiyskogo (Venäjän historia, 12 osaa 1816–1829) == Palkintoja == == Lähteet == 1816 Luokka:1816
William Dean Howells

William Dean Howells (1837 Martins Ferry, Ohio, Yhdysvallat – 1920 New York, New York, Yhdysvallat) oli yhdysvaltalainen kirjailija. Hän julkaisi Abraham Lincolnin elämäkerran Life of Abraham Lincoln (1860). Hän oli Yhdysvaltojen konsuli Venetsiassa ja kuvasi sieltä saamiaan vaikutelmia teoksissa Venetian life (1866), Italian journeys (1867), Tuscan cities (1886) ja Modern Italian poets (1887). Howells oli modernin suunnan edustajia Yhdysvalloissa. Hän alkoi kertomuksella Their wedding journey (1871) romaaniensa ja novelliensa sarjan. Näistä mainittakoon A foregone conclusion (1874), Out of the question (1877), A boy’s town (1890), The traveler from Altruria (1894). Howells on julkaissut runokokoelmia muun muassa vuosina 1867 ja 1886. Kirjailijana Howells on realisti, ja hän kuvaa elämää sympaattisesti mutta osaksi kuivan järkevästi. Viitattu 23.5.2020. Howellsin muistoksi on perustettu kirjallisuuspalkinto William Dean Howellsin mitali, jonka myöntää American Academy of Arts and Letters. Howellsin poika on arkkitehti John Mead Howells (1868–1959). == Lähteet == == Aiheesta muualla == Luokka:Yhdysvaltalaiset kirjailijat Luokka:Vuonna 1837 syntyneet Luokka:Vuonna 1920 kuolleet
Friedrich-Werner von der Schulenburg

Friedrich-Werner Erdmann Matthias Johann Bernhard Erich von der Schulenburg (20. marraskuuta 1875 Kemberg, Saksa – 10. marraskuuta 1944 Berliini, Saksa) oli saksalainen kreivi ja diplomaatti, joka toimi natsi-Saksan suurlähettiläänä Neuvostoliitossa vuosina 1934–1941. Hän vastusti Saksan sotaa Neuvostoliittoa vastaan ja hänet teloitettiin heinäkuun 20. päivän salaliiton tukijana.Johannes Hürter: Schulenburg, Friedrich Werner Erdmann Matthias Johann Bernhard Erich Graf von der Neue Deutsche Biographie (2007) Deutsche Biographie. Viitattu 23.5.2020.Friedrich-Werner Graf von der Schulenburg Gedenkstätte Deutscher Widerstand. Viitattu 23.5.2020. Schulenburgin isä oli preussilainen everstiluutnantti. Schulenburg opiskeli oikeustiedettä Lausannen, Münchenin ja Berliinin yliopistoissa, ja aloitti uransa Saksan ulkoministeriön palveluksessa vuonna 1901. Hän oli Saksan varakonsulina Varsovassa 1907–1911 ja konsulina Tiflisissä 1911–1914. Palveltuaan vuoden upseerina ensimmäisessä maailmansodassa hän oli vuosina 1915–1918 Saksan konsulina Erzurumissa, Beirutissa ja Damaskoksessa. Weimarin tasavallan aikana Schulenburg oli Saksan lähettiläänä Teheranissa vuosina 1923–1931 ja Bukarestissa 1931–1934.Schulenburg, Friedrich Werner Graf von der Das Bundesarchiv. Viitattu 23.5.2020. Vuonna 1934 hän liittyi valtaan nousseeseen kansallissosialistiseen puolueeseen, ja hänet nimitettiin suurlähettilääksi Moskovaan. Schulenburg pyrki johdonmukaisesti säilyttämään Saksan ja Neuvostoliiton suhteet hyvinä. Hän vaikutti vuoden 1939 Molotov–Ribbentrop- sopimuksen syntyyn. Schulenburg sai vuonna 1940 tietää Adolf Hitlerin suunnitelmasta hyökätä Neuvostoliittoon. Schulenburg yritti epätoivoisesti estää mielettömänä pitämänsä hankkeen, muun muassa tapaamalla Hitlerin huhtikuussa 1941. Lopulta Schulenburg jopa omavaltaisesti varoitti Neuvostoliiton johtoa lähestyvästä yllätyshyökkäyksestä, mutta Josif Stalin ei uskonut varoitusta.Anthony Beevor: Toinen maailmansota, s. 224, 227 (suom. Jorma-Veikko Sappinen). WSOY, Helsinki 2012. Google Books Sodan alettua Schulenburg kutsuttiin Berliiniin johtamaan ulkoministeriön Venäjä-työryhmää, mutta hän oli kiinnostunut lähinnä rauhan aikaansaamisesta keinolla millä hyvänsä. Vuodesta 1942 hän oli mukana Hitlerin syrjäyttämistä kaavailleissa piireissä, joissa häntä pidettiin Ulrich von Hassellin ohella vahvimpana ehdokkaana uudeksi ulkoministeriksi. Schulenburg vangittiin vuoden 1944 heinäkuun 20. päivän epäonnistuneen kaappausyrityksen jälkeen. Kansantuomioistuin tuomitsi hänet kuolemaan 23. lokakuuta 1944 ja hänet teloitettiin hirttämällä Plötzenseen vankilassa 10. marraskuuta. ==Lähteet== ==Aiheesta muualla== Luokka:Saksalaiset diplomaatit Luokka:Suurlähettiläät Luokka:Heinäkuun 20. päivän salaliiton teloitetut jäsenet‎ Luokka:Vuonna 1875 syntyneet Luokka:Vuonna 1944 kuolleet
Love Lies

Love Lies on yhdysvaltalaislaulajien Khalidin ja Normanin musiikkikappale. Sen julkaisi RCA Records elokuvan Minä, Simon soundtrack-levyn toisena singlenä 14. helmikuuta 2018. Kappaleen ovat sanoittaneet Khalid, Normani, Jamil Chammas, Ryan Vojtesak sekä Taylor Parks ja sen tuottivat Charlie Handsome ja Digi. "Love Lies" on Normanin ensimmäinen singlejulkaisu tyttöbändi Fifth Harmonyn ulkopuolella. Kappaleen musiikkivideon ohjasivat Gerard Bush sekä Christopher Renz ja se julkaistiin 16. helmikuuta 2018. Video kuvattiin Los Angelesin keskustassa. "Love Lies" oli kaupallinen menestys artistien kotimaassa, sen päästyä Billboard Hot 100-listan sijalle 9. sekä Yhdysvaltain pop radiolistan kärkeen. Lisäksi se myi Yhdysvalloissa nelinkertaista platinaa. Kappale menestyi kohtalaisesti myös muualla, sen päästyä singlelistan kymmenen parhaan joukkoon Australiassa, Irlannissa, Portugalissa, Tanskassa ja Uudessa-Seelannissa sekä kahdenkymmenen parhaan joukkoon Alankomaissa, Isossa-Britanniassa, Norjassa, Ruotsissa, Slovakiassa ja Tšekissä. Molemmat artistit ovat esittäneet kappaleen livenä muun muassa The Tonight Show Starring Jimmy Fallonissa sekä vuoden 2018 Billboard Music Awardsissa. ==Lähteet== Luokka:Vuoden 2018 kappaleet Luokka:Yhdysvaltalaiset musiikkikappaleet
Bottled Up

Bottled Up on yhdysvaltalaislaulajan Dinah Janen musiikkikappale, jolla vierailevat myös yhdysvaltalaisräppäri Ty Dolla Sign sekä yhdysvaltalaislaulaja Marc E. Bassy. Sen julkaisi Hitco Entertainment Janen soolouran ensimmäisenä singlenä 21. syyskuuta 2018. Kappaleen ovat sanoittaneet kaikki sen esittäjät yhdessä Alejandro Chalin kanssa. Kappaleen tuotannosta vastasivat puolestaan James Hau, David Park, William Mosgrove sekä Nick Balding. "Bottled Up" on lajityypiltään R&B-kappale; trooppisen musiikin ja hip hop-musiikin vivahteilla ja sen sanat kertovat henkilöstä joka pullottaa omia tunteitaan sekä käyttää alkoholia ja huumeita piilottaakseen ne. Kappaleen musiikkivideon ohjasi Hannah Lux Davis ja se julkaistiin 7. marraskuuta 2018. "Bottled Up" oli kaupallisesti huono menestys, sen päästyä singlelistoille ainoastaan Uudessa-Seelannissa. Kaikki kolme esiintyjää ovat esittäneet kappaleen livenä muun muassa The Tonight Showssa lokakuussa 2018. ==Lähteet== Luokka:Vuoden 2018 kappaleet Luokka:Yhdysvaltalaiset musiikkikappaleet
Kirjallisuusvuosi 1814

Kirjallisuusvuosi 1814 käsittelee vuoden 1814 tärkeitä kirjallisuuden tapahtumia, uutisia ja julkistuksia. == Tapahtumia == * Turun Akatemiatalon seinällä oleva Erik Cainbergin reliefi kuvasi luultavasti ensimmäinenä Väinämöistä ja vaikutti siten yleiseen mielikuvaan tämän ulkonäöstä. * Anders Cedervaller sai luvan aloittaa kirjapainotoiminta Viipurissa. Kirjapaino valmisti muun muassa suomenkielistä uskonnollista kirjallisuutta ja oppikirjoja sekä Jaakko Juteinin kaunokirjallisia teoksia. * Venäjän kansalliskirjasto (Российская национальная библиотека), vanhalta nimeltään Keisarillinen yleinen kirjasto (Импера́торская публи́чная библиотека) avattiin yleisölle Pietarissa. * Säveltäjä Ludwig van Beethoven julkisti ainoaksi oopperakseen jääneen Fidelion. Se on pelastusooppera, jossa sankari pelastuu kuolemalta tai muulta hirveältä kohtalolta. * Brittiläiset sotajoukot polttivat Kongressin kirjaston kokoelmat Washingtonissa vuoden 1812 sodan aikana elokuussa 1814. * Ensimmäinen painettu arabiankielinen versio teoksesta Tuhat ja yksi yötä ilmestyi Intiassa. * Kirjailija Percy Bysshe Shelley karkasi Mary Shelleyn kanssa kesällä 1814 Sveitsiin. Genevenjärven rannalla Mary Shelley kirjoitti kuuluisan Frankenstein-kauhukertomuksensa. == Julkaisuja == * Amedeo Avogadro - Mémoire sur les masses relatives des molécules des corps simples (kaasutiheyksiä käsittelevä tutkimus) * Jane Austen - Mansfield Park (suom. Kasvattitytön tarina, 1954) * Adelbert von Chamisso - Die wundersame Geschichte des Peter Schlemihl (suom. Schlemihlin ihmeellinen tarina) * Paul Thiry d’Holbach - The Refutation of Deism * Theodor Körner - Leier und Schwert (myös muodossa Leyer und Schwerdt; sotalyriikkaa, taistelulauluja) * Josef Pippingsköld - Kupan, pahan taudin eli fransuusin tundemisesta ja wälttämisestä * Friedrich Carl von Savigny - Vom Beruf unserer Zeit für Gesetzgebung und Rechtswissenschaft (oikeustiedettä) * Walter Scott - Waverley * Mary Martha Sherwood - The History of Little Henry and his Bearer (lastenkirja) == Palkintoja == == Lähteet == 1814 Luokka:1814
Mino-Kamo

Mino-Kamo () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin eteläosassa Kiso- ja Hidajokien yhtymäkohdassa. Kaupungin keskusta on rakentunut Kisojoen varrelle Ōtan altaan pohjoisosaan. Mino-Kamossa on 57 354 asukasta (toukokuussa 2020) ja sen pinta-ala on 74,81 neliökilometriä. Nykyisen Mino- Kamon kaupungin keskustan muodostava Mino-Ōta kehittyi Edo-kaudella vilkkaan Nakasendō-tien varren postiasemana (shukuba) ja Kisojoen ylityspaikkana. Meiji-kaudella siitä tuli rautateiden risteysasema ja se alkoi kaupungistua. Mino-Kamon kaupunki perustettiin vuonna 1954 liittämällä yhteen Ōtan ja Kobin maaseutukaupungit sekä viisi muuta kuntaa. Kaupunkiin on sijoittunut muun muassa koneenosien valmistusta. Läheisillä kukkuloilla viljellään kakeja ja omenapäärynöitä. Mino-Kamon rakennettuun kulttuuriperintöön kuuluvat esimerkiksi Shōgen-jin zenbuddhalainen temppeli ja Japanin tärkeäksi kulttuuriomaisuudeksi valittu Ōtan postiaseman majatalo, entinen Hayashi-suvun asuintalo. Osa kaupungin alueesta kuuluu Hidan–Kisogawan puolikansallispuistoon. Mino-Kamoa palvelevat JR Tōkain Takayama-päälinja ja Taita-linja sekä Nagaragawa-rautatien Etsumi-nan-linja. == Kuvia == Tiedosto:Seiryu satoyama park ginza.jpg|Seiryū-Satoyaman puistoa Tiedosto:Old Ota Wakihonjin Hayashi House ac (1).jpg|Vanha Ōta-wakihonjin, Hayashi-suvun asuintalo Tiedosto:Ota-juku Nakasendo Museum ac (1).jpg|Ōta-juku Nakasendōn museo Tiedosto:JR Mino-ōta South.jpg|Mino-Ōtan rautatieasema == Lähteet == == Aiheesta muualla == * Kaupungin internetsivut Luokka:Gifun prefektuurin kaupungit
Don’t Start Now

Don’t Start Now on brittiläisen laulaja-lauluntekijän Dua Lipan musiikkikappale. Sen julkaisi Warner Music Group hänen toisen, Future Nostalgia -studioalbuminsa johdantosinglenä 31. lokakuuta 2019. Kappaleen ovat sanoittaneet Lipa, Caroline Ailin, Emily Warren sekä sen tuottaja Ian Kirkpatrick. ”Don’t Start Now” on lajityypiltään nu-disco-kappale Bee Geesin, Daft Punkin ja Two Door Cinema Clubin musiikista inspiroidulla pulppuavalla funk-bassolinjalla. Kappaleessa on lukuisia elementtejä 1980-luvun musiikista ja diskomusiikista, mukaan lukien käsitaputuksia, yleisön ääniä, lehmänkelloa, roihahtavia synteitä sekä korostettuja kieliä. Kappaleen sanat kertovat siitä, kun Lipa juhlistaa itsenäisyyttään ja ohjeistaa entistä rakastaan unohtamaan heidän edesmenneen parisuhteensa. ”Don’t Start Now” sai pääosin positiivisen vastaanoton musiikkikriitikoilta, jotka kehuivat merkittävää kohennusta Lipan äänessä ja sanoissa. Kriitikot pitivät myös kappaleen 1980-luvun musiikin ja diskomusiikin elementeistä sekä niiden erotettavuudesta. Kappale pääsi sekä Britannian singlelistan että Yhdysvaltain Billboard Hot 100 -listan sijalle 2 ohittaen vuonna 2017 julkaistun ”New Rulesin” Lipan menestyneimpänä kappaleena Yhdysvalloissa. Britanniassa se oli singlelistan historian neljänneksi pisimpään listan kymmenen parhaan joukossa pysynyt kappale. Kansainvälisesti kappale pääsi singlelistan kymmenen parhaan joukkoon yli 40 eri valtiossa ja listan kärkeen se pääsi Ecuadorissa, Irlannissa, Kroatiassa, Singaporessa ja Sloveniassa. Kappaleen musiikkivideon ohjasi Nabil Elderkin. Sillä nähdään Lipa tanssimassa runsasväkisellä yöklubilla ja naamiaisissa. Mainostaakseen kappaletta Lipa on esittänyt sen livenä monissa televisio-ohjelmissa ja palkintogaaloissa, mukaan lukien vuoden 2019 MTV Europe Music Awardsissa, American Music Awardsissa ja Mnet Asian Music Awardsissa. ==Lähteet== Luokka:Vuoden 2019 kappaleet Luokka:Dua Lipan kappaleet
Lintumetsän koulu

Lintumetsän koulu on Espoon Suur-Leppävaaran Lintuvaaran kaupunginosassa sijaitseva runsaan 400 oppilaan suomenkielinen yläkoulu (luokka-asteet 7–9). Koulun ulkopihan tasoa on arvioitu heikoksi pääkaupunkiseudun kouluille suunnatussa kyselyssä. Osittain syynä on Espoon kaupungin koulun piha-alueelle rakentama väistökoulu, jossa aiemmin toimi Niipperin koulu ja Leppävaaran koulu. Tammikuussa 2021 uutisoitiin, että Kilon koulun vanhan rakennuksen purkutöiden ja uuden rakentamisen ajaksi vuosiluokat 1–2 opiskelisivat lukuvuodesta 2021–2022 lähtien väistökoulun tiloissa kahden ja puolen vuoden ajan. Väistökouluratkaisu on heikentänyt yläkoululaisten mahdollisuutta virkistävään välituntiliikuntaan, kun esimerkiksi aiemmat lentopallo- ja koripallokentät hävisivät väistötilojen alle. Jo supistetusta pihasta tuli toisen koulun myötä aiempaa ahtaampi. == Onnettomuudet ja vaaratilanteet == 4\. syyskuuta 2005 Lintumetsän koulun musiikkiluokan katto romahti osittain. Luokassa ei ollut tapahtumahetkellä opetusta, eikä kukaan loukkaantunut. Lintumetsän koulussa syttyi tulipalo 1. lokakuuta 2009. Miestenvessan käsipaperitelineestä alkanut tuhopoltto talttui nopeasti opettajien käsisammuttimilla suorittaman alkusammutuksen ansiosta. Palo tuhosi käymälätilan ja aiheutti savuvahinkoja rappukäytävässä. Koulun roskakatoksessa syttyi 4. tammikuuta 2020 viallisen sähkölaitteen vuoksi toinen tulipalo, joka aiheutti savuvahinkoja ruokalassa ja esti koulun keittiötä tarjoilemasta normaalia kouluruokailua muutamaan päivään. ==Lähteet== Luokka:Espoon peruskoulut Luokka:Lintuvaara
Leppävaaran terveysasema

Leppävaaran terveysasema on Espoon Leppävaaran kaupunginosassa toimiva Länsi- Uudenmaan hyvinvointialueen terveysasema. Vuonna 1984 valmistuneen nelikerroksisen, betonielementtirunkoisen, tiiliverhoillun terveysasemarakennuksen on suunnitellut Scanark Oy. ==Lähteet== ==Aiheesta muualla== *Hätätilanteet (espoo.fi) * (luvn.fi) *Service Map: Leppävaara Health Centre (hel.fi) Luokka:Espoon terveysasemat, terveyskeskukset ja terveyskeskuspäivystykset Luokka:Leppävaara
Leszek Miller

Leszek Miller (s. 3. heinäkuuta 1946 Żyrardów) on puolalainen poliitikko, joka toimi maansa pääministerinä 19. lokakuuta 2001 – 2. toukokuuta 2004. Hän edustaa Demokraattisen vasemmiston liitto -puoluetta (Sojusz Lewicy Demokratycznej, SLD). Hän on Euroopan parlamentin jäsen vuodesta 2019. ==Lähteet== * Luokka:Puolan pääministerit Luokka:Puolalaiset europarlamentaarikot Luokka:Vuonna 1946 syntyneet Luokka:Elävät henkilöt
Kirjallisuusvuosi 1815

Kirjallisuusvuosi 1815 käsittelee vuoden 1815 tärkeitä kirjallisuuden tapahtumia, uutisia ja julkistuksia. == Tapahtumia == * Venäläinen Arzamas- seura alkoi toimia Pietarissa venäjän kielen ja kirjallisuuden uudistushankkeiden puolesta. Ryhmään kuuluneita kirjailijoita olivat Aleksandr Puškin, Vassili Joukovski, Konstantin Batjuškov ja Pjotr Viazemski. * Ranskalainen kirjailija Pierre-Jean de Béranger sai vankeustuomion runojensa sisältämän vallankumousromantiikan ja Napoleonin ihailun vuoksi. Hallitsevaa Bourbon-sukua ärsytti myös se, että Bérangerin runot olivat kansan keskuudessa suosittuja. == Julkaisuja == * Jane Austen - Emma * Jacob Grimm - Edda (islantilainen kansansatu) * E. T. A. Hoffmann - Die Elixiere des Teufels (suom. Paholaisen eliksirit, 1930) * Alexander von Humboldt - Nova genera et species plantarum… (kasvitieteellinen teos, osa Amerikan maantieteen tutkimusta Voyage aux régions equinoxiales du Nouveau Continent) * Jean- Baptiste Lamarck - Histoire naturelle des animaux sans vertèbres (7-osaisen teoksen alkuosa) * Walter Scott - The Field of Waterloo * Ludwig Uhland - Vaterländische Gedichte (saksalainen runoelma) == Palkintoja == == Lähteet == 1815 Luokka:1815
Kirjallisuusvuosi 1824

Kirjallisuusvuosi 1824 käsittelee vuoden 1824 tärkeitä kirjallisuuden tapahtumia, uutisia ja julkistuksia. == Tapahtumia == * Åbo Underrättelser -lehti alkoi ilmestyä Turussa vuoden alusta alkaen. Se on Suomen vanhin yhä ilmestyvä sanomalehti. * Ludwig van Beethovenin 9. sinfonian ensiesitys oli 7. toukokuuta Wienissä. Sen finaalissa käytetään Friedrich Schillerin runoa Ode an die Freude vuodelta 1785. * Venäjän ensimmäinen optinen lennätin rakennettiin Pietarin ja Laatokan välille. == Julkaisuja == * Clemens Brentano - Frühlingsschrei eines Knechtes aus der Tiefe * James Fenimore Cooper - The Pilot: A Tale of the Sea * Heinrich Heine - Die Lore-Ley (runo) * Walter Scott - Redgauntlet, Peveril of the Peak, Quentin Durward (romaaneja) * Mary Shelley - Valperga, or the Life and Adventures of Castruccio, Prince of Lucca == Palkintoja == == Lähteet == 1824 Luokka:1824
Alpine (Arizona)

Alpine on kylä Apachen piirikunnassa Arizonan osavaltiossa Yhdysvalloissa. Vuoden 2010 väestönlaskennan mukaan siellä asui 145 asukasta. Alpinen pinta- ala on 1,55 neliökilometriä, josta kaikki on maata. Alpine sijaitsee 2 454 metrin korkeudessa. Lämpötilat vaihtelevat tammikuun −11,7 °C:n ja heinäkuun 25,6 °C:n välillä. == Lähteet == Luokka:Arizonan kylät
Howen ristikko

Howen ristikko on puinen kaideansasristikko, jossa paarteina on tavallisesti kolme rinnakkaista pelkkaa, näihin osaksi upotettuina poikittaiset nurkkapölkyt, joita vastaan ristikkopuut sysäävät. Ristikkopuista oikealle nousevat ovat kaksinkertaisia, ja niiden välistä menee vasemmalle nouseva ristikkopuu. Nurkkapölkkyjen välitse menevillä rautakangilla, joiden pää on varustettu ruuvikierteillä ja mutterilla, kiristetään paarteet niin kokoon, että vasemmalle nousevissa ristikkopuissa syntyy samansuuruinen puristusjännitys kuin suurimman kuorman aiheuttama vetojännitys niissä olisi. Tämän kuorman alla ne siis jäävät jännityksettömiksi. Howen ristikkoa käytettiin ennen hyvin paljon sekä maantie- että rautatiesiltojen kannattajiksi hyvinkin pitkillä jännemitoilla, jolloin ne olivat korkeita ja ristikot useampiosaisia. Ristikkopuut toisin sanoen risteilivät useampaan kertaan. Varsinkin Amerikassa on aikoinaan ollut paljon puisia ristikkosiltoja, ja Suomessakin olivat Kymin rautatiesillan rantajänteet Howen ristikoita, kunnes ne 1880 vaihdettiin rautaisiin. Sittemmin rautaiset palkit ja ristikot syrjäyttivät Howen ristikot niin, ettei niitä käytetty muulloin kuin joskus telinesilloissa. Howen ristikoilla on se vika, että niiden liitokset varsinkin vanhemmiten puiden kuivaessa löystyvät, jolloin kantavuus vähenee ja ne painuvat riipuksiin.Howen-ristikko, Tietosanakirja osa 3, palsta 600–601, Tietosanakirja Osakeyhtiö 1911Korian rautatiesilta > Historia, Kouvola, Kymenlaakso, Kyppi. Viitattu 24.5.2020 Ristikkotyyppi on nimetty yhdysvaltalaisen arkkitehdin William Howen mukaan, joka patentoi rakenteen 1840.National Register of Historical Places Inventory, United States Department of the Interior, National Park Service, viitattu 24.5.2020 == Lähteet == ==Aiheesta muualla== Luokka:Sillat Luokka:Rakennustekniikka
Victor Hoving

Victor Hoving tarkoittaa muun muassa seuraavia * Victor Hoving vanhempi (1846–1876), liikemies ja lahjoittaja * Victor Hoving nuorempi (1877–1970), kirjailija ja kirjakauppias
Victor Hoving (vanhempi)

Carl Isak Victor Hoving (10. helmikuuta 1846 Tukholma, Ruotsi – 8. huhtikuuta 1876 Rooma, Italia)Ett 50-års minne, Viborgsbladet, 1896, No 34, sivu 2, julkaistu 11.2.1896Svenska grafvar i Rom, Hufvudstadsbladet, 1897, No 318, sivu 2, julkaistu 22.11.1897Helena Solstrand-Pipping, Historiska och litteraturhistoriska studier, Svenska Litteratursällskapet i Finland, 1994, sivu 301 (julkaisussa kuva Hovingin hautakivestä Roomassa)Kuolinilmoitus, Handlanden Victor Hoving, Östra Finland, 1876, No 43, sivu 4, julkaistu 10.4.1876 oli ruotsalaissyntyinen viipurilainen liikemies ja lahjoittaja. Hoving määräsi liiketoimillaan ansaitsemansa omaisuuden, pieniä eriä lukuun ottamatta, testamentilla Suomen taideyhdistykselle. Summa nousi tällöin 230 000 markkaan. Pääoma oli tärkeimpiä Suomen taide-elämän edistämisrahastoja: osa koroista käytetään taiteen ostamiseksi yhdistyksen kokoelmiin, osa matka- apurahoiksi taiteilijoille ja avustukseksi nuoremmille taiteenharjoittajille. Viitattu 24.5.2020. Hovingin 1876 testamenttaama omaisuus ja taidekokoelma olivat Suomessa ensimmäisiä taiteen hyväksi tehtyjä suurlahjoituksia. Hoving perusti Viipuriin huolintaliikkeen ja omistautui puutavara- ja sahausalalle.Brev till sonen Walter 1861-1879: Inledning och kommentarer av Karin Allardt Ekelund, Svenska Litteratursällskapet i Finland, 1971, sivu 356 Hoving kuoli Roomassa vuonna 1876 matkustettuaan tapaamaan siellä ystäväänsä kuvanveistäjä Walter Runebergia. Hoving kuoli lavantautiin syötyään Venetsiassa yhdessä Albert Edelfeltin kanssa pilaantunutta ruokaa.Jac. Ahrenberg, Människor som jag känt: personliga minnen, utdrag ur bref och anteckningar, Femte delen, Söderström & Co., 1910, sivu 110 Hovingin veli oli kirjakauppias, kustantaja ja valtiopäivämies Walter Hoving.Victor Hoving i liqwidation, Suomalainen Wirallinen Lehti, 1876, No 49, sivu 3, julkaistu 27.4.1876 Heidän isänsä agronomi Isaac Wilhelm Hoving muutti huonojen suhdanteiden johdosta perheineen Ruotsista Turkuun vuonna 1851 ja äidin kuoltua edelleen Viipuriin vuonna 1852.Walter Hoving 75 år, Finska- Amerikanaren, 1916, No 44, sivu 8, julkaistu 2.11.1916Eftermälen, Viborgsbladet, 1918, No 27, sivu 1, julkaistu 10.5.1918 Victor Hoving on haudattu Rooman protestanttiselle hautausmaalle. Walter Runeberg koristeli hautakiveen marmorisen Rauhan enkeliä kuvaavan reliefin. == Lähteet == ==Kirjallisuutta== * Victor Hoving (s. 1899), Viipurilainen kertoo, (En wiborgare berättar för sina vänner); suomentanut Sirkka Rapola. Helsinki: Otava 1946 (Lyhennetty ruotsinkielisistä alkuteoksista, Söderström 1944) * Luokka:Suomalaiset lahjoittajat Luokka:Suomalaiset liikemiehet Luokka:Vuonna 1846 syntyneet Luokka:Vuonna 1876 kuolleet
21 Savagen diskografia

Rap-artisti 21 Savagen diskografia. == Albumit == === Studioalbumit: === Albumi Albumin tiedot Listasijoitukset Issa Album * Julkaistu: Heinäkuu 7, 2017 * Levy-yhtiö: Slaughter Gang, Epic Records * Formaatti: CD, LP, kasetti, digitaalinen * US: 2 * AUS: 42 * CAN: 8 * NLD: 22 * NZ: 27 * UK: 42 Without Warning + * Julkaistu: Lokakuu 31, 2017 * Levy-yhtiö: Slaughter Gang, Epic Records, Quality Control * Formaatti: digitaalinen * US: 4 * AUS: 39 * CAN: 5 * NLD: 24 * NZ: 15 * UK: 41 i am > i was * Julkaistu: Joulukuu 21, 2018 * Levy-yhtiö: Slaughter Gang, Epic Records * Formaatti: CD, LP, kasetti, digitaalinen * US: 1 * AUS: 30 * CAN: 3 * NLD: 5 * NZ: 23 * UK: 33 === Mixtapet: === Albumi Albumin tiedot The Slaughter Tape * Julkaistu: Toukokuu 15, 2015 * Levy-yhtiö: - * Formaatti: digitaalinen Slaughter King * Julkaistu: Joulukuu 1, 2015 * Levy-yhtiö: - * Formaatti: digitaalinen == EP't: == === EP't: === Albumi Albumin tiedot Free Guwop * Julkaistu: Heinäkuu 2, 2015 * Levy-yhtiö: - * Formaatti: digitaalinen Savage Mode * Julkaistu: Heinäkuu 15, 2015 * Levy-yhtiö: - * Formaatti: LP, digitaalinen Savage Mode 2 * Julkaistu: TTBA * Levy-yhtiö: Slaughter Gang * Formaatti: digitaalinen == Singlet: == === Singlet: === Vuosi Single Albumi 2014 "Picky" The Slaughter Tape 2016 "One Foot" Free Guwop "Red Opps" "X" Savage Mode "No Heart 2017 "Bank Account" Issa Album 2019 "a lot" i am > i was "Immortal" 2020 "Secret" (feat. Summer Walker) "Runnin" (feat. Metro Boomin) "No Heart" (feat. Metro Boomin & Drake) === Vierailevana artistina === Vuosi Single Artisti 2016 "Did Dat" MobSquad Nard "Lit" DJ Scream "Sneakin" Drake 2017 "Gucci On My" Mike Will Made It "Rockstar" Post Malone "No Flag" London On Da Track "Pull Up N Wreck" Big Sean "Crisis" Rich Brian "Krippy Kush" [remix] Farruko, Bad Bunny, Nicki Minaj "Bartier Carti" Cardi B 2018 "Rover 2.0" BlocBoy JB "Outsanding" SahBadii "Since When" Young Nudy 2019 "Enzo" DJ Snake, Sheck Wes "Focus" Bazzi "100 Bands" DJ Mustard "Motivation" Normani == Musiikkivideot == Vuosi Kappale Ohjaaja(t) 2015 "Red Rag, Blue Rag" (feat. Yung Booke & Freaky D$MG) TerminallyMill "Skrrt Skrrt" Kevin Wright Jr "H20" "Red Opps" A Zae Production "Million Dollar Liq" (feat. ManMan Savage) Hidjifilms "Woah" Byrd Films "Air it Out" (feat. Young Nudy) OG Hoodrich "Dirty K" (feat. Lotto Savage) William Hoopes 2016 "Supply" "Dip Dip" "Motorcycle" (feat. Dreezy) Hoopes "No Heart" (Metro Boominin kanssa) A Zae Production, ThePictureMan "Feel It" (Metro Boominin kanssa) Rob Semmer "X" (Metro Boominin & Futuren kanssa) Vincent Lou 2017 "All The Smoke" Matthew Swinsky "Nothin New" iNightLyfe "Bank Account" Swinsky 2019 "A Lot" (feat. J. Cole) Aisultan Seitov Luokka:Diskografiat
Hannu Ikonen

Hannu Ikonen on suomalainen, Oulussa asuva uransa lopettanut pesäpalloilija. Ikonen pelasi Superpesistä kaudet 2004-2014. Ikosen seurat olivat Joensuun Maila, Kiteen Pallo-90 ja Pattijoen Urheilijat. Pattijoen Urheilijoissa pelatessaan Ikonen saavutti SM-pronssin kaudella 2011. Ikonen pelasi urallaan 249 Superpesiksen runkosarjaottelua. Näissä hän löi 18 kunnaria ja 48 tavallista juoksua, toi 129 juoksua ja keräsi 713 kärkilyöntiä. Ikonen pelasi urallaan 49 Superpesiksen ylempää pudotuspeliottelua. Näissä hän löi kolme tavallista juoksua, toi 19 juoksua ja keräsi 126 kärkilyöntiä. Ikonen on pelannut urallaan seitsemän Superpesiksen alempaa pudotuspeliottelua. Näissä hän löi kolme kunnaria ja kaksi tavallista juoksua, toi 16 juoksua ja keräsi 44 kärkilyöntiä. Ikonen on pelannut urallaan 13 Superpesiksen karsintasarjan ottelua. Näissä hän löi kaksi kunnaria ja kaksi tavallista juoksua, toi 13 juoksua ja keräsi 38 kärkilyöntiä. Ikonen pelasi Itä-Länsi-ottelussa vuonna 2010. Ikosen kasvattajaseura on Tohmajärven Pomppu. Hän pelasi ulkokentällä kopparina. ==Lähteet== Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt